Billigere MG ZS med mindre batteri på trapperne

MG har en ny variant af ZS EV modellen på vej mod Danmark. Der er tale om en ny billigere modelvariant med en Standard Range batteripakke på 51 kWh og en rækkevidde på op til 320 kilometer (WLTP). Til sammenligning har den eksisterende Long Range-udgave et batteri på 69,9 kWh og en WLTP-rækkevidde på op til 440 kilometer.

Hvad værre er, så er opladningen bare 1-faset (3,7 kW) på de nye Standard Range modeller. Det havde MG ellers fået gjort op med, via sit facelift af modellen i efteråret. Kan man leve med det (= sjældent køre langt), kan man spare sig til 25.000 kroner.

Lige som de øvrige ZS-udgaver fås den nye Standard Range i tp udstyrsvarianter, nemlig Comfort og Luxury. Udstyrsniveauet på Comfort og Luxury er det samme i den nye Standard Range variant som i den nuværende Long Range udgave, fortælles det. Det tæller blandt andet panoramasoltag, trådløs opladning af mobilen og 260-graders kamera.

Dermed er der nu seks varianter af MGZS EV at vælge mellem fremadrettet. Det er:

ZS EV Standard Range 51 kWH Comfort 6,6 kW: kr. 264.999

ZS EV Standard Range 51 kWH Luxury 6,6 kW: kr. 284.999

ZS EV Long Range 69,9 kWH Comfort 6,6 kW: kr. 284.999

ZS EV Long Range 69,9 kWH Luxury 6,6 kW: kr. 314.999

ZS EV Long Range 69,9 kWH Comfort 11 kW: kr. 289.999

ZS EV Long Range 69,9 kWH Luxury 11 kW: kr. 319.999

De første MG ZS EV Standard Range er allerede på vej til Europa med skib, og forventes at være klar til levering i Danmark medio august, fortæller MG. Det komplette modelprogram kan ses på MGs hjemmeside.

Billigere MG ZS med mindre batteri på trapperne